Obrazec št: 8

VZOREC POGODBE

JAVNO KOMUNALNO PODJETJE GROSUPLJE d.o.o., Cesta na Krko 7, 1290 Grosuplje, matična številka: 5144574000, davčna številka: SI 65119037, ki ga zastopa: Stanislav Stopar (v nadaljevanju: IJS)

in

*\_\_\_\_\_\_\_\_\_(n a z i v i n n a s l o v i z v a j a l c a o b d e l a v e)*, matična številka: \_\_\_\_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_\_\_\_, TRR št.: \_\_\_\_\_\_\_\_\_\_\_\_\_\_\_\_\_\_\_\_, ki ga / jo zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec obdelave)

in

*Republika Slovenija – Ministrstvo za okolje in prostor, Dunajska cesta 48, 1000 Ljubljana*, matična številka: 2482789000, davčna številka: 55058515, TRR št.: 01100 - 6300109972, ki ga zastopa minister mag. Andrej VIZJAK, (v nadaljevanju: financer)

sklepata

**POGODBO št.** *v p i š e f i n a n c e r*

**O ODDAJI, PREVZEMU IN OBDELAVI LOČENO ZBRANE ODPADNE EMBALAŽE**

**I. Uvodne določbe**

**1.člen**

Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št.49/20 in 61/20; v nadaljnjem besedilu: ZIUZEOP) v prvem odstavku 100.a člena določa, da ne glede na 20. člen Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE) in prvi odstavek 18. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17, 60/18, 68/18 in 84/18 – ZIURKOE; v nadaljnjem besedilu: Uredba) IJS odda izvajalcu obdelave odpadno embalažo, za katero družba za ravnanje z odpadno embalažo, ki ima okoljevarstveno dovoljenje v skladu Uredbo, po prejemu obvestila iz tretjega odstavka 18. člena Uredbe zavrne prevzem ali je ne prevzame v roku iz 1. točke drugega odstavka 26. člena Uredbe. IJS izbere izvajalca obdelave v skladu z zakonom, ki ureja javno naročanje.

Odgovorna oseba IJS izjavlja, da so bili po uveljavitvi Zakona o spremembah in dopolnitvah Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 61/20; v nadaljnjem besedilu: ZIUZEOP-A) izpolnjeni pogoji iz prejšnjega odstavka za oddajo odpadkov izvajalcu obdelave.

Na podlagi ugotovitve IJS, da so izpolnjeni pogoji za oddajo javnega naročila, je IJS dne \_\_\_\_\_\_\_\_\_\_\_\_\_\_\_\_ oddal javno naročilo \_\_\_\_\_\_\_\_\_\_\_\_\_\_\_\_\_\_\_\_\_\_\_\_ po postopku \_\_\_\_\_\_\_\_\_\_\_\_\_\_\_\_\_\_\_\_\_\_\_\_. Odločitev o oddaji naročila št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ je bila objavljena na Portalu JN dne \_\_\_\_\_\_\_\_\_\_\_\_.

**2. člen**

Pogodbene stranke ugotavljajo, da je izvajalec obdelave podjetje, ki se ukvarja z dejavnostjo prevzema in predelave odpadkov ter ima za to okoljevarstveno dovoljenje št. \_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, zadnjič spremenjeno z odločbo št. \_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, za predelavo odpadne embalaže s kapaciteto naprave \_\_\_\_\_\_\_\_\_\_ ton odpadkov / leto.

Odpadke iz te pogodbe bo predelal na napravi, ki se nahaja na lokaciji \_\_\_\_\_\_\_\_\_\_ (*lokacija kot v OVD)*.

Izvajalec obdelave izjavlja, da ima ustrezne proste kapacitete za predelavo odpadne embalaže, na podlagi katerih lahko izpolnjuje vse okoljske cilje, kot so navedeni v 22. členu Uredbe.

**3. člen**

Nadalje pogodbene stranke ugotavljajo, da je bil namen ZIUZEOP-A, da se uredi stanje pri tistih IJS, pri katerih zaradi preseženih kapacitet predhodnega skladiščenja ali skladiščenja odpadne embalaže obstaja tveganje za varstvo okolja in zdravje ljudi ter za doseganje okoljskih ciljev na področju ravnanja z odpadki.

**II. Predmet pogodbe**

**4. člen**

Predmet te pogodbe je prevzem in obdelava naslednjih odpadkov:

|  |  |  |  |
| --- | --- | --- | --- |
| **Zap. št.** | **Naziv odpadka** | **Številka odpadka** | **Količina odpadka (t)** |
| 6. | Mešana embalaža | 15 01 06 |  |

Izvajalec obdelave jamči IJS zagotovitev prostih kapacitet za obdelavo \_\_\_\_\_\_\_\_\_\_\_\_\_ ton odpadka 15 01 06.

IJS jamči izvajalcu obdelave prevzem do \_\_\_\_\_\_\_\_\_\_\_\_\_ ton odpadka 15 01 06.

Izvajalec obdelave se zavezuje prevzeti celotno pogodbeno količino odpadne embalaže v roku \_\_\_\_\_\_\_\_\_\_\_\_\_ dni / delovnih dni od datuma veljavnosti pogodbe.

Izvajalec obdelave se zavezuje prevzeti odpadno embalažo najkasneje do \_\_\_\_\_\_\_\_\_\_\_\_\_\_ v rinfuzi iz leta 2020 v količini 725,86 ton po ceni \_\_\_\_\_\_\_\_\_ EUR.

Izvajalec obdelave mora vsako pošiljko prevzete odpadne embalaže predobdelati (npr. sortirati) in jo oddati v nadaljnjo obdelavo najpozneje v treh mesecih od prevzema te pošiljke odpadne embalaže. Celotna pogodbena količina odpadne embalaže mora biti predobdelana in oddana v nadaljnjo obdelavo v roku \_\_\_\_\_\_\_\_\_\_ dni / delovnih dni od datuma veljavnosti pogodbe, vendar najkasneje do 31. oktobra 2020.

Najkasneje zadnji dan v vsakem tekočem mesecu se IJS in izvajalec obdelave dogovorita o predvideni dinamiki prevzema odpadne embalaže za naslednji mesec in isti dan o tem obvestita financerja.

**III. Cene**

**5. člen**

Stroški ravnanja z odpadno embalažo v skladu s šestim odstavkom 100.a člena ZIUZEOP obsegajo:

1. stroške prevzemanja odpadne embalaže pri IJS (npr. nakladanje in tehtanje prevzete odpadne embalaže)
2. stroške prevoza odpadne embalaže od kraja predhodnega skladiščenja ali skladiščenja pri IJS do kraja naprave za obdelavo izvajalca obdelave in
3. stroške obdelave prevzete odpadne embalaže, vključno s stroški priprave te odpadne embalaže za nadaljnjo obdelavo (npr. sortiranje).

Pri določanju višine stroškov obdelave prevzete odpadne embalaže mora izvajalec obdelave v skladu s sedmim odstavkom 100.a člena ZIUZEOP upoštevati tudi morebitno vrednost odpadne embalaže ali vrednost posameznih vrst embalažnega materiala v odpadni embalaži, ki nastanejo pri njeni obdelavi.

**6. člen**

Stroški ravnanja iz prejšnjega člena na tono odpadne embalaže, ki je predmet te pogodbe, so fiksni za čas veljavnosti te pogodbe, in znašajo:

|  |  |  |  |  |
| --- | --- | --- | --- | --- |
| **Zap. št.** | **Naziv odpadka** | **Številka odpadka** | **Cena brez DDV**  **(EUR/t)** | **Cena z DDV**  **(EUR/t)** |
| 6. | Mešana embalaža | 15 01 06 |  |  |

**7. člen**

Financer krije stroške ravnanja z odpadno embalažo po predloženem računu izvajalca obdelave in cenami, navedenimi v prejšnjem členu te pogodbe.

Skupna vrednost storitev po tej pogodbi, ki jo krije financer, znaša \_\_\_\_\_\_\_\_\_\_\_\_\_ EUR (brez DDV) oziroma \_\_\_\_\_\_\_\_\_\_\_\_\_ EUR (z \_\_\_\_ % DDV).

Sredstva za izvedbo storitev po tej pogodbi so zagotovljena v Proračunu RS za leto 2020 na proračunski postavki \_\_\_\_\_\_\_\_\_\_\_\_\_, NRP št. \_\_\_\_\_\_\_\_\_\_\_\_\_.

**IV. Podizvajalci**

**8. člen**

Izvajalec obdelave pri izvajanju te pogodbe nastopa s podizvajalci / ne nastopa s podizvajalci:

*n a z i v, p o l n i n a s l o v, m a t i č n a š t. i n d a v č n a š t. p o d i z v a j a l c a*, in sicer bo navedeni podizvajalec izvajal *n a v e s t i d e l a, p r e d m e t i n v r e d n o s t i z v e d e n i h d e l*, ki jih bo opravil v *n a v e s t i k r a j i z v a j a n j a d e l*.*(Za vsakega podizvajalca se doda nov odstavek. Če ni podizvajalcev, se ta odstavek črta.)*

Izvajalec obdelave pooblašča financerja za izvajanje neposrednih plačil podizvajalcu \_\_\_\_\_\_\_\_\_\_\_\_\_\_\_, ki je zahteval neposredno plačilo, v skladu s predpisi o neposrednih plačilih podizvajalcu pri nastopanju izvajalca obdelave s podizvajalcem pri javnem naročanju. Neposredna plačila so obvezna v skladu z ZJN-3 in obveznost zavezuje izvajalca obdelave in financerja. *(Za vsakega podizvajalca, ki zahteva neposredno plačilo, se doda nov odstavek. Če ni podizvajalcev, ki zahtevajo neposredno plačilo, se ta odstavek črta.)*

Izvajalec obdelave se zavezuje, da bo na prvi poziv IJS ali financerja, najpozneje v roku 60 dni od plačila končnega računa, poslal pisno izjavo in pisno izjavo podizvajalca \_\_\_\_\_\_\_\_\_\_\_\_\_\_\_\_\_\_, ki ni zahteval neposrednega plačila, da je podizvajalec prejel plačilo za izvedene storitve, ki so predmet te pogodbe. Če izvajalec obdelave na prvi poziv IJS ali financerja ne poda pisne izjave, IJS podaDržavni revizijski komisiji predlog za uvedbo postopka o prekršku iz 2. točke prvega odstavka 112. člena ZJN-3.

Izvajalec obdelave se zavezuje, da bo o spremembah, vezanih na podizvajalce (zlasti sprememba podatkov, zamenjava podizvajalca, izključitev podizvajalca, naknadna nominacija podizvajalca), ob smiselni uporabi tretjega odstavka 94. člena ZJN-3, obvestil IJS in financerja in pridobil pisno soglasje IJS. IJS izda oziroma zavrne soglasje ob smiselni uporabi četrtega odstavka 94. člena ZJN-3.

V primeru iz prejšnjega odstavka tega člena mora izvajalec obdelave predložiti:

1. kontaktne podatke in zakonite zastopnike novega (predlaganega) podizvajalca,
2. izpolnjen obrazec iz dokumentacije o oddaji naročila, ki se nanaša na izpolnjevanje pogojev za delo, ki ga prevzema nov podizvajalec na dan oddaje predloga za nominacijo novega podizvajalca,
3. izpolnjen obrazec o načinu plačila in pooblastilo za pridobitev podatkov iz uradnih evidenc za novega podizvajalca.

Če IJS ali financer ugotovi, da dela izvaja podizvajalec, za katerega IJS ni dal pisnega soglasja, lahko odstopita od pogodbe.

*(Zadnji trije odstavki ostanejo v pogodbi tudi če ob njeni sklenitvi izvajalec obdelave ne nastopa s podizvajalci.)*

**V. Način obračunavanja**

**9. člen**

Izvajalec obdelave pošlje financerju račun za plačilo izvedenih storitev mesečno do petega delovnega dne v mesecu za storitve opravljene v prejšnjem mesecu, in mu priloži:

1. dokumentacijo o tehtanju prevzete odpadne embalaže, iz katere mora biti razvidna masa vsake posamezne pošiljke odpadne embalaže, prevzete od posameznega IJS,
2. skupna izjava IJS in izvajalca obdelave o prostornini prevzete odpadne embalaže iz prejšnje točke, ločeno za vsako posamezno pošiljko,
3. dokumentacijo o tehtanju oddanih odpadkov v končno obdelavo po izvedenem sortiranju in drugih postopkih priprave odpadne embalaže za nadaljnjo obdelavo, iz katere je razvidna masa oddanih obdelanih odpadkov,
4. podatke, ki omogočajo identifikacijo evidenčnega lista iz predpisa, ki ureja odpadke, na katerih je naveden kot prevzemnik odpadkov in se nanašajo na poslan račun,
5. podatke, ki omogočajo identifikacijo evidenčnega lista iz predpisa, ki ureja odpadke, na katerih je naveden kot pošiljatelj odpadkov, in se nanašajo na poslan račun,
6. listine iz Uredbe (ES) št. 1013/2006 o pošiljkah odpadkov, na katerih je naveden kot pošiljatelj odpadkov, in se nanašajo na poslan račun,
7. z njegove strani potrjene račune podizvajalcev, ki so zahtevali neposredno plačilo.

Izvajalec obdelave izstavi račun za posamezno storitev (za priznanje opravljene storitve morajo biti kumulativno izvedeni prevzem, prevoz in oddaja predobdelane odpadne embalaže v končno obdelavo) v celotni višini, iz njega pa mora biti razvidna tudi višina obveznosti, ki jo mora poravnati podizvajalcem, ki so zahtevali neposredno plačilo. *(Če izvajalec obdelave nima podizvajalcev, ki so zahtevali neposredno plačilo, se ta odstavek smiselno popravi.)*

Financer bo izvajalcu obdelave nakazoval sredstva po tej pogodbi na TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_, 30. dan po uradnem prejemu e-računa oziroma v roku, ki ga za izplačilo določa zakonodaja, v kolikor bo ugotovil, da je k e-računu predložena dokumentacija ustrezna in popolna.

Financer bo podizvajalcu \_\_\_\_\_\_\_\_\_\_\_\_\_\_\_, ki zahteva neposredno plačilo, nakazoval sredstva po tej pogodbi, na TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 30. dan po uradnem prejemu e-računa oziroma v roku, ki ga za izplačilo določa zakonodaja, predhodno potrjenega s strani izvajalca obdelave, v kolikor bo ugotovil, da je k e-računu predložena dokumentacija ustrezna in popolna.*(Če ni podizvajalca, ki zahteva neposredno plačilo, se taodstavek črta.)*

**10. člen**

Izvajalec obdelave mora sestaviti račune tako, da prikaže kumulativno vrednost opravljenih del, odšteje vrednost že plačanih del in za razliko zahteva plačilo.

**11. člen**

V skladu z zakonodajo o opravljanju plačilnih storitev za proračunske uporabnike je izvajalec obdelave dolžan financerju izdajati izključno e-račune, financer pa prejemati e-račune preko aplikacije UJPnet.

Financer zavrne e-račun, če iz dokumentacije izhaja, da obdelava ni bila izvedena v skladu z ZIUZEOP-A in predpisi, ki urejajo odpadke. V tem primeru izvajalec obdelave krije stroške ravnanja z odpadno embalažo, na katero se nanaša zavrnjen račun.

**VI. Finančno zavarovanje za dobro izvedbo pogodbenih obveznosti**

**12. člen**

Izvajalec obdelave je dolžan svoje pogodbene obveznosti zavarovati z bančno garancijo / s kavcijskim zavarovanjem za dobro izvedbo pogodbene obveznosti v vrednosti 10% od skupne pogodbene vrednosti z DDV, ki jo / ga mora izročiti financerju v roku 14 dni po sklenitvi pogodbe in mora biti veljavna / veljavno še 60 dni po preteku roka za izvedbo pogodbenih del.*(Izbrati enega od naštetih finančnih zavarovanj (modro obarvano besedilo. Veljavnost finančnega zavarovanja mora biti 60 dni od zadnje oddaje prevzete odpadne embalaže v nadaljnjo obdelavo – rok, naveden v predzadnjem odstavku 4. člena))*

Če se bodo med trajanjem pogodbe spremenili roki za izvedbo posla, bo moral izvajalec obdelave temu ustrezno spremeniti tudi finančno zavarovanje oziroma podaljšati njegovo veljavnost.

Financer bo unovčil finančno zavarovanje za dobro izvedbo pogodbenih obveznosti v primeru:

1. če izvajalec obdelave ne bo pričel izvajati svojih pogodbenih obveznosti ali
2. če izvajalec obdelave ne bo izpolnil svojih pogodbenih obveznosti ali
3. če izvajalec obdelave ne bo pravočasno izpolnil svojih pogodbenih obveznosti ali
4. če izvajalec obdelave ne bo pravilno izpolnil svojih pogodbenih obveznosti ali
5. če bo izvajalec obdelave prenehal izpolnjevati svoje pogodbene obveznosti.

V kolikor bo financer unovčil finančno zavarovanje za dobro izvedbo pogodbenih obveznosti, bo moral izvajalec obdelave predložiti financerju v roku 14 dni od unovčenja zavarovanja novo zavarovanje za dobro izvedbo pogodbenih obveznosti v enaki višini in z enako končno veljavnostjo kot prvotno zavarovanje za dobro izvedbo pogodbenih obveznosti.

V primerih zamud ali kršitev, za katere je tej pogodbi določena pogodbena kazen, se prvenstveno obračuna pogodbena kazen na način določen v 13. členu te pogodbe, finančno zavarovanje za dobro izvedbo pogodbenih obveznosti pa se lahko unovči ob nadaljevanju zamude ali kršitve.

**VII. Pogodbena kazen**

**13. člen**

Izvajalcu obdelave, ki po svoji krivdi zamuja pri opravljanju del po tej pogodbi, financer zaračuna pogodbeno kazen v višini 200 EUR z DDV/dan zamude, vendar največ do višine 10% (desetih odstotkov) skupne pogodbene vrednosti z DDV. IJS je dolžan financerja takoj pisno obvestiti o vsaki zamudi pri prevzemanju odpadne embalaže.

Pogodbene stranke so soglasne, da v primeru zamude z izpolnitvijo, izvajalca obdelave ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen lahko obračuna v skladu z določili te pogodbe ob vsaki zamudi brez obvestila.

Pogodbena kazen se obračuna pri naslednjem izplačilu izvajalcu obdelave, oziroma v kolikor navedeno ni mogoče, se iz tega naslova izstavi poseben račun, ki ga mora izvajalec obdelave plačati financerju v roku osem dni od prejema.

Prav tako je izvajalec obdelave odgovoren za vso nastalo škodo, ki je nastala IJS ali tretjim osebam zaradi njegovega ravnanja ali opustitve dolžnega ravnanja.

**VIII. Veljavnost, spremembe in odpoved pogodbe**

**14. člen**

Ta pogodba je sklenjena do izpolnitve vseh pogodbenih obveznosti, vendar najdlje do 31. decembra 2020. Veljati začne, ko jo podpišejo zakoniti zastopniki vseh pogodbenih strank in ko je predloženo finančno zavarovanje v skladu z 12. členom te pogodbe.

Rok za izstavitev zadnjega računa financerju je 5. november 2020.

Pogodbene stranke lahko pogodbo kadarkoli sporazumno razveljavijo. Sporazum mora biti sklenjen v pisni obliki.

**15. člen**

Vsaka pogodbena stranka lahko odpove to pogodbo z odpovednim rokom 30 dni. V primeru krivdnih razlogov izvajalca obdelave ali IJS, zaradi katerih druga pogodbena stranka ugotovi, da pogodbe ni več smiselno ohranjati v veljavi, je odpovedni rok 15 dni.

Odpoved mora biti pisna in vročena drugima dvema pogodbenima strankama s priporočeno pisno pošiljko. V primeru, da pogodbena stranka pošiljke v predvidenem roku 15 dni ne prevzame, se po tem roku odpoved šteje kot vročena oziroma sporočena tej pogodbeni stranki.

Če financer ugotovi, da je IJS oddal odpadno embalažo izvajalcu obdelave v nasprotju s 100.a členom ZIUZEOP, odpove pogodbo brez odpovednega roka.

**16. člen**

Financer in IJS lahko med veljavnostjo te pogodbe, ne glede na določbe zakona, ki ureja obligacijska razmerja, odstopita od pogodbe v naslednjih okoliščinah:

a) javno naročilo je bilo bistveno spremenjeno, kar terja nov postopek javnega naročanja;

b) v času oddaje javnega naročila je bil izvajalec obdelave v enem od položajev, zaradi katerega bi ga IJS moral izključiti iz postopka javnega naročanja, pa s tem dejstvom IJS ni bil seznanjen v postopku javnega naročanja;

c) zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu obdelave.

**17. člen**

Spremembe in dopolnitve te pogodbe veljajo le, če so sklenjene v pisni obliki, z aneksom k tej pogodbi in podpisane s strani zakonitih zastopnikov pogodbenih strank.

Ta pogodba prevlada nad kakršnimikoli ustnimi ali pisnimi dogovori ali pogovori med pogodbenimi strankami glede vsebine te pogodbe pred podpisom te pogodbe.

**IX. Protikorupcijska klavzulain razvezni pogoj**

**18. člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke, predstavniku ali posredniku IJS ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je IJS ali drugemu organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku IJS ali drugega organa ali organizacije iz javnega sektorja, ali drugi pogodbeni stranki ali njenemu predstavniku, zastopniku ali posredniku, je ta pogodba nična.

Vsaka pogodbena stranka bo v primeru ugotovitve o domnevnem obstoju dejanskega stanja iz prvega odstavka tega člena obvestila Komisijo za preprečevanje korupcije ali druge pristojne organe, glede njegovega domnevnega nastanka, ter pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**19. člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

1. če bo IJS ali financer seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca obdelave ali podizvajalca ali *(Ne glede na to, ali podizvajalec zahteva neposredno plačilo ali ne. Sklic na podizvajalca (modro obarvano besedilo) se črta, če izvajalec obdelave nastopa brez podizvajalca.)*
2. če bo IJS ali financer seznanjen, da je pristojni državni organ pri izvajalcu obdelave ali podizvajalcu v času izvajanja pogodbe ugotovil najmanj dve kršitvi v zvezi s:*(Ne glede na to, ali podizvajalec zahteva neposredno plačilo ali ne. Sklic na podizvajalca (modro obarvano besedilo) se črta, če izvajalec obdelave nastopa brez podizvajalca.)*

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno,

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev; če izvajalec obdelave nastopa s podizvajalcem pa tudi, če izvajalec obdelave zaradi ugotovljene kršitve pri podizvajalcu ne nadomesti ali zamenja tega podizvajalca, na način določen v 94. členu ZJN-3 in v skladu z določili te pogodbe, v roku 30 dni od seznanitve s kršitvijo. *(Ne glede na to, ali podizvajalec zahteva neposredno plačilo ali ne. Sklic na podizvajalca (modro obarvano besedilo) se črta, če izvajalec obdelave nastopa brez podizvajalca.*

V primeru izpolnitve okoliščine in pogojev iz prejšnjega odstavka se šteje, da je ta pogodba razvezana z dnem sklenitve nove pogodbe o izvedbi javnega naročila za predmetno naročilo.

IJS mora nov postopek oddaje javnega naročila začeti nemudoma, vendar najkasneje v 30 (tridesetih) dneh od seznanitve s kršitvijo. O datumu sklenitve nove pogodbe bo IJS obvestil izvajalca obdelave in financerja.

Če IJS roku 30 dni od seznanitve s kršitvijo ne začne novega postopka javnega naročila, se šteje, da je ta pogodba razvezana trideseti dan od seznanitve s kršitvijo.

**X. Varstvo osebnih podatkov**

**20. člen**

V skladu z Uredbo (EU) 2016/679 Evropskega Parlamentain Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: Uredba o GDPR) in predpisi, ki urejajo varstvo osebnih podatkov, pogodbene stranke soglašajo, da osebnih podatkov ne bodo uporabljali v nasprotju z določili Uredbe o GDPR in predpisi, ki urejajo varstvo osebnih podatkov.

Pogodbene stranke bodo zagotavljale pogoje in ukrepe za varstvo osebnih podatkov in preprečevale zlorabe v smislu določil Uredbe o GDPR in predpisov, ki urejajo varstvo osebnih podatkov.

**XI.Končna določila**

**21. člen**

Skrbnik te pogodbe s strani IJS je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik te pogodbe s strani IZVAJALCA OBDELAVE je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik te pogodbe s strani FINANCERJAje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

O morebitni spremembi skrbnikov pogodbe se pogodbene stranke medsebojno pisno obvestijo v roku 3 (treh) dni po spremembi.

**22. člen**

Vse morebitne spore iz te pogodbe bodo pogodbene stranke reševale sporazumno. V kolikor do sporazuma ne bi prišlo, bodo spor predložile v reševanje na stvarno pristojno sodišče v \_\_\_\_\_\_\_\_\_\_\_\_\_\_\_\_\_\_\_.

**23. člen**

Pogodba je pripravljena v petih izvodih. IJS in izvajalec obdelave prejmeta po en izvod, financer pa tri izvode pogodbe.

|  |  |  |
| --- | --- | --- |
| V/Na \_\_\_\_\_\_\_\_\_\_\_, dne \_\_\_\_\_\_\_\_\_\_\_ | | V/Na \_\_\_\_\_\_\_\_\_\_\_,dne \_\_\_\_\_\_\_\_\_\_\_ |
| IJS:  Javno komunalno podjetje Grosuplje, d.o.o. | | Izvajalec obdelave: |
|  |  |  |
| *Direktor: \_\_\_\_\_\_\_\_\_\_\_\_\_\_\_\_\_\_* |  | *Direktor: \_\_\_\_\_\_\_\_\_\_\_\_\_\_\_\_\_\_* |

Št. zadeve: *v p i š e f i n a n c e r*

Št. zbirke Računi: *v p i š e f i n a n c e r*

|  |  |
| --- | --- |
| V Ljubljani, dne \_\_\_\_\_\_\_\_\_\_\_ | |
| Financer: | |
|  |  |
| mag.Andrej VIZJAK, MINISTER |  |